《前日苦旱禾恐立槁今雨太多已穫者生芽未穫者欲烂因叹耕者之苦辄赋一首》
宋代·林希逸

老守田畴正学耕，寻思一粒也难成。晴乾久叹头未下，雨过还忧耳渐生。

斗米三钱何日见，五风十雨望时平。村居饱饭犹难必，更敢痴迷望糁羹。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。